As jy vir die eerste keer swanger is, voel jy waarskynlik heeltemal oorweldig. Almal vertel jou wat om te eet en nie te eet nie, wat om te doen en wat om te vermy. Boonop is jou lys van benodighede só lank en jy weet nie meer wat is nodig en wat is níé. . .
Swanger ma’s is ’n weerbare mark – jy wil net alles hê wat goed is vir jou kind. Maar is alles wat oop-entoemaak, liggies het en liedjies sing, werklik belangrik vir jou ongebore baba? Nie eintlik nie.
Elke ma wat reeds kinders het, sal vir jou uitlig dat daar sekere dinge is waarop jy beslis kan bespaar en ander dinge waarop jy daardie geld behoort te te bestee. Aangesien motorveiligheid die verskil tussen lewe en dood kan beteken, is dit iets waarop jy liefs nie moet bespaar nie.